wannaphong/clean_thaiwikipedia huggingface dataset:
# ข้าคือวีเซิล
ข้าคือวีเซิล (I Am Weasel) เป็นการ์ตูนทีวีแอนิเมชันของประเทศสหรัฐอเมริกา ผลิตโดย David Feiss สังกัด Cartoon Network Studios

ข้าคือวีเซิล เป็นการ์ตูนย่อยของง้องแง้งกับเงอะงะโดยจะฉาย 1 ตอนย่อยในทุกๆตอนของง้องแง้งกับเงอะงะ จากนั้นก็ได้โอกาสมาแยกเป็นการ์ตูนของตัวเอง โดยใช้เพลงเปิดที่ดัดแปลงมาจากเพลงคลาสสิก Pop on the Weasel เรื่องราวหลักๆของข้าคือวีเซิล จะเป็นเรื่องราวของ วีเซิล และ ไอ.อาร์.บาบูน ซึ่งทั้งสองโดยส่วนมากจะเป็นเพื่อนกัน มักจะเผชิญหน้าเหตุการณ์ต่างๆ ในแต่ละตอน โดยส่วนมาวีเซิลมักจะได้รับบทที่สูงกว่าไอ.อาร์. ในขณะที่ไอ.อาร์.จะเป็นบทต่ำๆ และมักเป็นตัวละครที่ชอบชิงดีชิงเด่นจากวีเซิลเสมอ

 ตัวละคร 
 ผมคือวีเซิล (I.M. Weasel)  วีเซิลเป็นตัวละครประเภทเก่งแทบทุกด้านไม่ว่าจะเป็นด้านกลิ่น, ฟิสิกส์นิวเคลียร์, ภาษา ฯลฯ โดยส่วนมากวีเซิลมักจะมีอาชีพที่ดีๆและมีตำแหน่งสูงกว่าไอ.อาร์ในทุกๆด้าน เขามักมีสาวสวยเคียงกายที่ชื่อลูลาเบล แต่ส่วนใหญ่เป็นเพื่อนสนิทกับไอ.อาร์.
 ไอ.อาร์.บาบูน (I.R. Baboon)  ไอ.อาร์.เป็นลิงบาบูน มีจุดเด่นที่ก้นสีแดง ซึ่งมักถูกใช้ล้อเลียนในทุกๆด้าน ไอ.อาร์.เป็นตัวละครประเภทไม่เอาถ่าน ฉลาดน้อย และมักอิจฉาวีเซิลบ่อยครั้ง เขามักจะได้รับแต่งานต่ำๆและมักไม่ค่อยทันคนจนชอบพูดติดปากว่า "นายพูดกับไอ.อาร์.หรอ" ซึ่งมักพูดเมื่อเขาไม่ได้ฟังใคร แต่ในความเป็นจริงไอ.อาร์.ไม่ใช่คนเลวร้ายแต่ เขามักถูกหลอกบ่อยครั้ง (โดยเฉพาะจากคนตัวแดง) ชื่อของไอ.อาร์. มาจากคำว่า I are ซึ่งเป็นการใช้ภาษาที่ผิด แต่ส่วนใหญ่เป็นเพื่อนสนิทกับวีเซิล
 คนตัวแดง (Red Guy)  เช่นเดียวกับในง้องแง้งกับเงอะงะ คนตัวแดงมีหลายอาชีพและหลายชื่อ
 จอลลี่ โรเจอร์ (Jolly Roger)  เป็นกะลาสี ชื่อของเขาถูกใช้เพื่อล้อเลียนมุขธง Jolly Roger (ธงโจรสลัดสีดำรูปกะโหลกไขว้) ในตอนของง้องแง้งกับเงอะงะ จากนั้นเขาก็มีบทบาทในเรื่องข้าคือวีเซิล ถึงแม้จะปรากฏตัวเพียงไม่กี่ตอนก็ตาม (ตัวอย่างบทของเขา พระราชาสเปน, นายอำเภอน๊อตติ้งแฮม)

 รายชื่อตอน 
 ดูที่ รายชื่อตอนในง้องแง้งกับเงอะงะและข้าคือวีเซิล
ในแต่ละตอนของข้าคือวีเซิลจะเป็นการเอาตอนที่อยู่ในเรื่องง้องแง้งกับเงอะงะมารวมกัน และยังมีตอนใหม่สำหรับการ์ตูนชุดนี้โดยเฉพาะอีกด้วย โดยปรากฏในฤดูกาลที่ 5

 ข้าคือวีเซิลในภาษาต่างๆ 
รายชื่อของข้าคือวีเซิลในภาษาต่างๆ ทั่วโลก มีดังนี้
 ภาษาจีน: 黃鼠狼威索; wháng shǔ láng wēi sǔo; แปลว่า: A Weasel (黃鼠狼) Named Wea-sel (威索) "
 ภาษาโครเอเชีย: Ja sam Lasica
 ภาษาเดนมาร์ก: Jeg er Væsel
 ภาษาเอสโตเนีย: Mina olen Nirk
 ภาษาฝรั่งเศส: Monsieur Belette
 ภาษาเยอรมัน: Ich bin Wiesel
 ภาษาดัตช์: Ik ben Wezel
 ภาษาฮีบรู: אנוכי הסמור; แปลว่า: Me, the Weasel, ออกเสียง: Anokhee HaSamur. และ הסמור הערמומי; แปลว่า: The cunning Weasel, ออกเสียง: HaSamur Ha'Armoomi.
 ภาษาฮังการี: Én vagyok Menyus
 ภาษาอิตาลี: Donato Fidato
 ภาษาลัตเวีย: Es esmu Zebiekste
 ภาษาลิทัวเนีย: Aš - Žebengžtis
 ภาษานอร์เวย์: E.G. Vesel
 ภาษาโปแลนด์: Jam Łasica
 ภาษาโปรตุเกส: Eu Sou o Máximo ในประเทศบราซิล, Eu Sou o Weasel ในประเทศโปรตุเกส
 ภาษาโรมาเนีย: [Eu] sunt Nevăstuică
 ภาษาสเปน: Soy Comadreja ในประเทศสเปน, Soy La Comadreja ในลาตินอเมริกา
# ลงแดง
ลงแดง อาจหมายถึง

 ลงแดง (อาการ) - อาการของความอยากสิ่งเสพติด
 โรคลงแดง - โรคที่เกิดจากไวรัสชนิดร้ายแรง เป็นในสัตว์เลี้ยง
# ลงแดง (อาการ)
ลงแดง ในตำราแพทย์แผนโบราณของไทย หมายถึงอาการของโรคอย่างหนึ่ง คือท้องเสียอย่างแรง และมีเลือดจำนวนมากปนออกมากับอุจจาระด้วย. เด็กเล็กที่เป็นโรคซาง คือมีเม็ดผื่นขึ้นในปากและลิ้นเป็นฝ้า ก็อาจมีอาการลงแดงได้ หรือเด็กที่เป็นตานขโมยคือโรคพยาธิในลำไส้ ก็อาจมีอาการลงแดงได้เช่นกัน

คำว่า ลง หมายถึง ถ่ายท้องอย่างแรง ใช้ในคำว่า ทั้งลงทั้งราก หมายถึง ทั้งท้องเดินและอาเจียน. คำว่า แดง หมายถึง สีของเลือดที่ปนออกมากับอุจจาระ

ลงแดง ยังใช้หมายถึงอาการของคนที่อดสิ่งเสพติดแล้วอาเจียนและถ่ายเป็นเลือด เพราะการขาดสิ่งเสพติดทำให้เกิดอาการปวดท้อง กล้ามเนื้อเกร็ง ลำไส้บีบตัวจนทำให้มีเลือดออกในทางเดินอาหาร.  คำว่า ลงแดง อาจใช้เป็นคำเปรียบเทียบถึงอาการหงุดหงิดกระวนกระวายของคนที่เคยทำสิ่งใดสิ่งหนึ่งเป็นประจำจนขาดไม่ได้ เช่น เคยไปตีกอล์ฟทุกวันเสาร์ เว้นแค่เสาร์นี้เสาร์เดียวถึงกับจะลงแดงเชียวหรือ
# คลังปัญญาไทย
คลังปัญญาไทย เป็นเว็บไซต์สร้างสารานุกรมออนไลน์ ที่ผู้อ่านสามารถร่วมเขียนเนื้อหาได้ โดยจะเป็นโครงการพัฒนาแหล่งความรู้ภาษาไทย โดยอาศัยสื่ออินเทอร์เน็ต เปิดตัวทางสื่อมวลชนในวันที่ 1 ธันวาคม พ.ศ. 2549ข่าวเปิดตัวเว็บ คลังปัญญาไทย 80 เรื่องเกี่ยวกับพระบาทสมเด็จพระเจ้าอยู่หัว  จากผู้จัดการออนไลน์ โดยในวันเปิดตัวนั้น ถึงแม้ว่าหน้าเว็บแรกของคลังปัญญาไทยประกาศว่ามีส่วนสารานุกรมต่อยอด แต่ยังไม่มีการเปิดใช้งานในส่วนของสารานุกรมต่อยอด (ส่วนวิกิ) โดยข้อมูลหลักเก็บไว้ในส่วนเนื้อหาที่ไม่อนุญาตให้ผู้อื่นแก้ไขตามที่ออกมาในข่าว และต่อมาในวันที่ 4 ธ.ค. ได้เปิดบริการการใช้งานในส่วนวิกินี้ โดยเปิดเป็นส่วนว่างให้ผู้อ่านเพิ่มเติมข้อมูลเข้ามากันเอง

ณ เดือนกันยายน พ.ศ. 2560 เว็บไซต์นี้ไม่สามารถใช้งานได้

 ข้อมูลในเว็บไซต์ 
ข้อมูลหลักของระบบเปิดโอกาสให้ผู้อ่านมีส่วนร่วมในการกำกับดูแลความถูกต้องของข้อมูล โดยมีที่มาของข้อมูลแบ่งออกเป็นสองส่วน คือ

 คลังสะสมองค์ความรู้ เป็นข้อมูลจากแหล่งที่ได้รับการตรวจสอบความถูกต้องและความสมบูรณ์ จากผู้ให้ข้อมูลมาในระดับหนึ่งแล้ว เช่น บทความ บทความเชิงวิชาการ ตำราเรียน วิทยานิพนธ์ สื่อสิ่งพิมพ์ต่าง ๆ และสารานุกรม รวมไปถึง พระบรมราโชวาท และพระราชดำรัส โดยเนื้อหาส่วน ผู้อ่านสามารถร่วมแสดงความคิดเห็นเพิ่มเติมได้
 สารานุกรมต่อยอด โดยอนุญาตให้บุคคลที่เป็นสมาชิกสามารถเข้ามาปรับปรุงแก้ไข หรือเพิ่มเติมความรู้ใหม่ ๆ เองได้ตลอดเวลา โดยใช้วิกิซึ่งเป็นรูปแบบที่คล้ายกับวิกิพีเดีย

โครงการคลังปัญญาไทย พัฒนาขึ้นโดยใช้ซอฟต์แวร์ ดรูพาล (ส่วนคลังสะสมองค์ความรู้) และมีเดียวิกิ (ส่วนสารานุกรมต่อยอด) ดำเนินการโดย สมาคมผู้ดูแลเว็บไทย โดยความสนับสนุนของ สำนักงานกองทุนสนับสนุนการสร้างเสริมสุขภาพ (สสส.) และกระทรวงศึกษาธิการ มี ดร. ครรชิต มาลัยวงศ์ ราชบัณฑิต ดำรงตำแหน่งประธานโครงการ และ ศาสตราจารย์ นายแพทย์ เกษม วัฒนชัย องคมนตรี เป็นที่ปรึกษาโครงการ เริ่มเปิดให้บริการตั้งแต่วันที่ 1 ธันวาคม พ.ศ. 2549 และมีเป้าหมายที่จะจัดตั้ง มูลนิธิคลังปัญญาไทย ในปี พ.ศ. 2550

โครงการคลังปัญญาไทย ตั้งเป้าหมายไว้ว่า ภายใน 1 ปี ต้องการรวมรวมบทความต่าง ๆ ให้ได้อย่างน้อย 80,000 เรื่อง เพื่อถวายเป็นพระราชกุศลแด่องค์พระบาทสมเด็จพระเจ้าอยู่หัว เนื่องในวโรกาสที่ปี พ.ศ. 2550 จะเป็นปีที่พระบาทสมเด็จพระเจ้าอยู่หัวทรงเจริญพระชนมายุครบ 80 พรรษา เปิดตัวเวบคลังปัญญาไทยรวมความรู้ 8 พันเรื่อง  ข่าวจากกรุงเทพธุรกิจ
# วัตต์ต่อเมตร-เคลวิน
วัตต์ต่อเมตร-เคลวิน (W·m−1·K−1) เป็นหน่วยเอสไอ สำหรับวัดค่าสัมประสิทธิ์การนำความร้อน (thermal conductivity, k) ของสสาร ได้มาจากค่า ปริมาณความร้อน Q ที่ถ่ายเทภายในเวลา t ได้ในสสารที่หนา L และมีพื้นที่หน้าตัด A และ ผลต่างอุณหภูมิทั้งสองด้านเป็น ΔT ที่สภาวะคงตัว ดังสมการ

 

โดยที่หน่วยของปริมาณความร้อนเป็นจูล เวลาเป็นวินาที ความหนาเป็นเมตร พื้นที่เป็นตารางเมตร และผลต่างอุณหภูมิเป็นเคลวิน

ดูเพิ่ม
การนำความร้อน
# ยี่หร่าฝรั่ง
ยี่หร่าฝรั่ง  เป็นไม้ดอกในวงศ์ผักชี นิยมใช้ผลเป็นเครื่องเทศอย่างแพร่หลายมาช้านาน ปัจจุบันเป็นที่รู้จักกันทั่วโลก กล่าวกันว่าเดิมนั้นเป็นพืชประจำท้องถิ่นของแถบเมดิเตอร์เรเนียน นับเป็นพืชที่ให้น้ำมันระเหย ซึ่งมีกล่าวไว้ในนิทานปรัมปราของกรีก และนิทานพื้นบ้านของอิตาลีด้วย 

ยี่หร่าฝรั่งในภาษาอังกฤษเรียกว่า  มีรากศัพท์มาจากภาษาละตินว่า  อันเป็นคำศัพท์ที่ใช้บรรยายกลิ่นที่หอมหวาน เล่ามาว่าสตรีชาวโรมันนิยมรับประทานยี่หร่าฝรั่งเพื่อลดความอ้วน ปัจจุบันมีการใช้ยี่หร่าฝรั่งมากมายในตำรับอาหาร ซึ่งมีส่วนช่วยให้อาหารที่มีมันมากไม่เลี่ยน และย่อยได้ง่าย 

เชื่อกันว่ายี่หร่าฝรั่งนั้นช่วยเสริมความแข็งแกร่งและความกล้าหาญ และยังทำให้มีชีวิตยืนยาวด้วย เชื่อกันว่างูนั้นกินยี่หร่าฝรั่งเพื่อช่วยให้ลอกคราบ ในสมัยกลางมีการห้อยยี่หร่าฝรั่งไว้เหนือประตูเพื่อขจัดวิญญาณชั่วร้าย ดอกยี่หร่าฝรั่งนั้นมีสีเหลือง เป็นพืชปรุงรสที่สำคัญอย่างหนึ่ง มีกลิ่นฉุนรสร้อนแรง ใช้ปรุงอาหารหลายชนิด เชื่อว่ายังช่วยรักษาโรคตา และรักษาสายตาด้วย

 ระเบียงภาพ
# ฮิโตชิ มิซาโกะ
ฮิโตชิ มิซาโกะ  เป็นนักมวยสากลชาวญี่ปุ่น เกิดเมื่อ 10 มกราคม พ.ศ. 2476  สถิติการชก 50 ครั้ง ชนะ 31 (น็อก 6) เสมอ 5 แพ้ 14

 เกียรติประวัติ 
 แชมป์ญี่ปุ่นรุ่นฟลายเวท (2498) 
 แชมป์ OPBF รุ่นฟลายเวท (2498)
 ชิง, 9 มีนาคม 2498 ชนะคะแนน แทนนี่ แคมโป ที่ ญี่ปุ่น
 เสียแชมป์, 24 มิถุนายน 2498 แพ้คะแนน แดนนี่ คิด ที่ ญี่ปุ่น
 แชมป์ OPBF รุ่นฟลายเวท (2499)
 ชิง, 29 มีนาคม 2499 ชนะคะแนน แดนนี่ คิด  ที่ ญี่ปุ่น
 เคยชิงแชมป์ต่อไปนี้แต่ไม่สำเร็จ
 ชิงแชมป์ OPBF รุ่นแบนตัมเวท 20 มิถุนายน 2499 แพ้คะแนน เลียว เอสปิโนซ่า  ที่ ญี่ปุ่น
 ชิงแชมป์ OPBF รุ่นฟลายเวท 14 กันยายน 2500 แพ้คะแนน โผน กิ่งเพชร ที่ กรุงเทพฯ
 อ้างอิง 
  สถิติการชก boxrec.com
# มิตสึโนริ เซกิ
เป็นนักมวยสากลชาวญี่ปุ่น เกิดเมื่อ 4 มกราคม  พ.ศ. 2484  สถิติการชก 73 ครั้ง ชนะ 61 (น็อค 35) เสมอ 1 แพ้ 11 
 เกียรติประวัติ 
 แชมป์ OPBF รุ่นเฟเธอร์เวท 
 ชิง, 12 กันยายน 2505 ชนะคะแนน วีระนิด เจริญเมือง ที่ ญี่ปุ่น
 ป้องกันครั้งที่ 1, 2 มกราคม 2506 ชนะน็อค วีระนิด เจริญเมือง  ยก 4 ที่ ญี่ปุ่น
 ป้องกันครั้งที่ 2, 1 พฤษภาคม 2506 ชนะน็อค เจต บัลลี่ ยก 4 ที่ ญี่ปุ่น
 ป้องกันครั้งที่ 3, 30 ตุลาคม 2506 ชนะน็อค ศิริน้อย ลูกพระกฤษณ์ ยก 3 ที่ ญี่ปุ่น
 ป้องกันครั้งที่ 4, 31 ธันวาคม 2506 ชนะคะแนน ซุ คัง อิล ที่ ญี่ปุ่น
 ป้องกันครั้งที่ 5, 12 กรกฎาคม 2507 ชนะคะแนน จอห์นนี่ จามิโต ที่ ญี่ปุ่น
 ป้องกันครั้งที่ 6, 31 ธันวาคม 2507 ชนะคะแนน โรเจลิโอ ตูลังฮารี ที่ ญี่ปุ่น
 ป้องกันครั้งที่ 7, 30 พฤษภาคม 2508 ชนะน็อค อนันตเดช ศิษย์หิรัญ ยก 9 ที่ ญี่ปุ่น
 ป้องกันครั้งที่ 8, 2 มกราคม 2509 ชนะน็อค ฟรานซิสโก บาลัก ยก 8 ที่ ญี่ปุ่น
 ป้องกันครั้งที่ 9, 17 เมษายน 2509 ชนะน็อค คาร์ลิโต คิดยก 8 ที่ ญี่ปุ่น
 ป้องกันครั้งที่ 10, 27 พฤศจิกายน 2509 ชนะน็อค ออร์ลันโด เมดิน่า ยก 2 ที่ ญี่ปุ่น
 ป้องกันครั้งที่ 11, 28 มิถุนายน 2510 ชนะคะแนน จอห์นนี่ จามิโต ที่ ญี่ปุ่น
 ป้องกันครั้งที่ 12, 11 ตุลาคม 2510 ชนะคะแนน สเลมาลย์ อิทธิอนุชิต ที่ ญี่ปุ่น
 เคยชิงแชมป์ต่อไปนี้แต่ไม่สำเร็จ 
 ชิงแชมป์โลก NBA, เดอะริงและไลนีลรุ่นฟลายเวท 27 มิถุนายน 2504 แพ้คะแนน โผน กิ่งเพชร ที่ ญี่ปุ่น
 ชิงแชมป์โลก WBA,WBC เดอะริงและไลนีลรุ่นเฟเธอร์เวท 1 มีนาคม 2507 แพ้น็อค อุลติมินิโอ ราโมส ยก 6 ที่ ญี่ปุ่น 
 ชิงแชมป์โลก WBA,WBC เดอะริงและไลนีลรุ่นเฟเธอร์เวท 7 สิงหาคม 2509 แพ้คะแนน บิเซนเต ซัลดิบาร์ ที่ เม็กซิโก  
 ชิงแชมป์โลก WBA,WBC เดอะริงและไลนีลรุ่นเฟเธอร์เวท 29 มกราคม 2510 แพ้น็อค บิเซนเต ซัลดิบาร์  ยก  7 ที่ เม็กซิโก
 ชิงแชมป์โลก WBC รุ่นเฟเธอร์เวท 23 มกราคม 2511 แพ้น็อค ฮอวาร์ด วินสโตน ยก 9 ที่ อังกฤษ
# FC
FC หรือ fc สามารถหมายถึง
 แฟมิคอม (Famicom) เครื่องเล่นวิดีโอเกม
 เฟรนช์คอนเนกชัน (French Connection) บริษัทผลิตเสื้อผ้าจากอังกฤษ
 สโมสรฟุตบอล (football club)
# ปิ่นหทัย (แก้ความกำกวม)
ปิ่นหทัย อาจหมายถึง

 ปิ่นหทัย - นามปากกาของ ม.ล.ปิ่น มาลากุล
 ชื่อที่เกี่ยวข้องกับโรงเรียนเตรียมอุดมศึกษา
 เพลงปิ่นหทัย - เพลงประจำโรงเรียน
 ศาลาปิ่นหทัย
 หนังสือปิ่นหทัย - หนังสือวารสารรายปีของคณะกรรมการนักเรียนโรงเรียนเตรียมอุดมศึกษา
# ลานนา คัมมินส์
ลานนา คัมมินส์ (เกิด 3 พฤศจิกายน พ.ศ. 2526)  นักร้องหญิงลูกครึ่งไทย-ออสเตรเลีย และบุตรีสุนทรี เวชานนท์Songbird of the North Soontaree Vechanont ลานนาเป็นหนึ่งในศิลปินวงการดนตรีไทยที่โด่งดังและประสบความสำเร็จในช่วงปี พ.ศ. 2547 - 2550 โดยมีบทเพลงที่เป็นที่รู้จักมาจนถึงปัจจุบัน เช่น ไว้ใจ๋ได้กา กาสะลอง จ้องตากับความเหงา และบ่เป็นจะใด

 ประวัติ 
ลานนาเคยให้สัมภาษณ์และกล่าวว่า แรงบันดาลใจในการร้องเพลงของเธอมาจากการที่มีคนรอบตัวเป็นศิลปิน ความชอบส่วนตัวของเธอ รวมถึงผู้ที่ให้การสนับสนุนเพลง จึงทำให้เธอมีความสนใจในการทำงานเพลง

ลานนา คัมมินส์ เริ่มร้องเพลงครั้งแรก ที่ร้าน"เฮือนสุนทรี จังหวัดเชียงใหม่" ซึ่งเป็นร้านของครอบครัว จนมีทีมงานของแกรมมี่ให้ความสนใจจากการที่ไปนั่งฟังเพลงที่ร้อง จึงชักชวนให้ลานนาได้เข้ามาสู่วงการงานเพลง

 การศึกษา เรียนจบจาก โรงเรียนนานาชาติเชียงใหม่
 ความชอบส่วนตัว อ่านหนังสือ ฟังเพลง เล่นอินเทอร์เน็ต
 ความสามารถพิเศษ ขี่ม้า เล่นดนตรีทางพื้นเมืองในภาคเหนือ

ปัจจุบันลานนาได้กลับมายังบ้านเกิด ณ จังหวัดเชียงใหม่ และดูแลธุรกิจร้านอาหารร่วมกับพี่ชาย

 ผลงานเพลง 
 อัลบั้มที่ 1 : ลานนา คัมมินส์ (2547) ซึ่งประกอบไปด้วยเพลง
 สวัสดีเจ้า
 ผู้หญิงธรรมดา
 ไว้ใจ๋ได้กา
 ทำไม
 นะนะ
 กาสะลอง
 ที่สุดขอบฟ้า
 ที่บุบสลายจริง ๆ คือจิตใจ
 ตอบให้ตรงคำถาม
 มาไม้ไหน
 ไม่มีทางรู้เลย

 อัลบั้มที่ 2 : ยินดีปีระกา (2548)
 ยินดีปีระกา
 แค่เข้าใจ
 แมลงปอหลงลม
 ไม่รัก ไม่ว่า
 คำตอบในสายลม
 บ่เป็นจะใด
 รักฉันนาน ๆ
 เข็ด
 ไม่มีรอบสอง
 รักล้ำ

 อัลบั้มที่ 3 : Happy Trip (2549)
 จ้องตากับความเหงา
 หนุ่มใต้ สาวเหนือ
 ก่อนจากกัน
 ป้อจาย รวนเร
 ปล่อยให้ฉันร้องไห้ (Just Let Me Cry)
 ผู้ชายปากแข็ง
 ขวัญเอย
 เมื่อไหร่อ้ายจะเข้าใจ
 เสื้อแห่งความสุข (นิทาน ตอสตอย)
 อย่าลืมฉันนะ

 อัลบั้มที่ 4 : N/A (2550)
 พิราบรำพัน
 เมื่อดอกรักบาน

 อัลบั้มพิเศษ : Aspects of Love (2556)
กึ๊ดเติงหา
 ปายในฝน คนในฝัน x อธิราช จิตเลขา
 แค่อ่อนไหว
 ปิงปาย x อธิราช จิตเลขา

 ซิงเกิ้ล 
เวทย์มนต์ - 60 Miles Feat. ลานนา คัมมินส์ (2553)
ดอกเอื้องสามปอย - illslick x dm (2562)
ลมหนาวกึ๊ดเติงหา - ลานนา คัมมินส์ (2563)
คิดถึงบ้าน - อ.ไข่ มาลีฮวนน่า x เบศ วงสวัสดี x ลานนา คัมมินส์ (2566)
ถนนสายหนึ่ง - ลานนา คัมมินส์ (2567)

คอนเสิร์ต
M-150 สุดชีวิตคนไทย (2549)
Cassette Festival 2 (2565)

โฆษณา
 เครื่องดื่ม M-150
# บลัดดีแมรี
บลัดดีแมรี หรือ บลัดดี  เป็นเครื่องดื่มที่ถูกสร้างสรรค์ขึ้นโดย พีท เปติโอต์ ในปี พ.ศ. 2464 ขณะที่ทำงานเป็นบาร์เทนเดอร์อยู่ ณ แฮรี่ส์นิวยอร์กบาร์ ในกรุงปารีส ประเทศฝรั่งเศส โดยส่วนผสมดั้งเดิมนั้นมีเพียงวอดก้า น้ำมะเขือเทศ และน้ำแข็ง

ชื่อบลัดดีแมรี มีที่มาจากฉายาของสมเด็จพระราชินีนาถแมรีที่ 1 แห่งอังกฤษ พาดพิงถึงการปราบปรามผู้นับถือศาสนาคริสต์นิกายโปรเตสแตนต์อย่างโหดเหี้ยมในรัชสมัยของพระองค์
# กลุ่มผู้ก่อความไม่สงบทางภาคใต้
กลุ่มผู้ก่อความไม่สงบทางภาคใต้ หรือ โจรใต้ เป็นกลุ่มบุคคลหรือขบวนการต่างๆที่ดำเนินการต่อต้านอำนาจรัฐในเขตภาคใต้ของประเทศไทย ตั้งแต่อดีตถึงปัจจุบันกลุ่มผู้ก่อความไม่สงบมีหลายกลุ่มได้แก่

 กลุ่มที่มีอุดมการณ์แบ่งแยกดินแดน 
 กลุ่มที่ต้องการแบ่งแยกดินแดนจากประเทศไทยสุภลักษณ์ กาญจนขุนดี. สันติภาพในเปลวเพลิง. กทม.:เนชั่นบุ๊กส์. 2547
 ขบวนการแนวร่วมปฏิวัติแห่งชาติมลายูปัตตานี
 ขบวนการแนวร่วมปลดแอกแห่งชาติปัตตานี
 ขบวนการร่วมเพื่อเอกราชปัตตานี
 คณะทำงานเพื่อเอกราชปัตตานี
 มูจาฮีดีนอิสลามปัตตานี
 สมัชชาประชาชาติมลายูปัตตานี
 องค์กรปลดปล่อยสหปัตตานี
 องค์กรเยาวชนกู้ชาติปัตตานี
 กลุ่มที่ต้องการแบ่งแยกดินแดนจากประเทศมาเลเซียและเข้ามาเคลื่อนไหวในประเทศไทย
 พรรคคอมมิวนิสต์มลายา
 โจรจีนคอมมิวนิสต์มลายา

 กลุ่มที่ไม่มีนโยบายแบ่งแยกดินแดนแต่ต้องการเปลี่ยนระบอบการปกครอง 
 พรรคคอมมิวนิสต์แห่งประเทศไทย
# มนุษย์แม่เหล็ก
มนุษย์แม่เหล็ก เป็นบุคคลที่มีพลังเหนือธรรมชาติ โดยสามารถนำโลหะมาติดตามตัวได้ราวกับมีพลังแม่เหล็กที่ผิวหนัง มีอยู่หลายคนที่มีพลังนี้

ลิ่ว โธ ลิน (Liew Thow Lin)  อดีตคนงานก่อสร้าง ในมาเลเซีย สามารถน้ำแผ่นเหล็กมาติดที่ตัวและใช้แรงแม่เหล็กลากรถยนต์ที่หนักกว่า 1 ตันได้และเมื่อ 1 พฤศจิกายน พ.ศ. 2549 ทำสถิติสามารถใช้พลังลากรถบัส หนัก 10.6 ตันไปไกลถึง 3.4 เมตรhttp://www.bernama.com/bernama/v3/news_lite.php?id=227367 และออกอากาศทางรายการมันแปลกดีนะ

ออเรล ไรลีนู  ชาวโรมาเนีย เขาบอกว่าเพียงตั้งสมาธิให้จิตใจจดจ่ออยู่กับสิ่งของชิ้นใดชิ้นหนึ่ง ระบายความรู้สึกแห่งพลังแม่เหล็กออกไป เท่านั้นสิ่งของก็ติดอยู่กับตัวเขาhttp://www.thairath.co.th/news.php?section=international03&content=62233

เอริกา ซูร์ สเติร์นเบิร์ก แม่บ้านชาวเยอรมัน ก็พบว่าตัวเธอมีพลังแม่เหล็ก สามารถดูดเตารีด กุญแจเลื่อน มาติดตามตัวได้ แปลกแต่จริง,ต่วย'ตูนพิเศษ ฉบับเดือนพฤศจิกายน พ.ศ. 2543 หน้า 107
# วัน-ทู-โก
บริษัทสายการบิน วัน ทู โก จำกัด "STATUS OF THE INQUIRY INTO THE ACCIDENT OF ONE TWO GO AIRLINES FLIGHT OG 269." (Archive) Royal Thai Embassy of Singapore. Retrieved on 6 April 2013.  มักเรียกเป็น วัน-ทู-โก แอร์ไลน์ เป็นสายการบินราคาประหยัดที่มีฐานในดอนเมือง, กรุงเทพ, ประเทศไทย"Contact Us ." One-Two-GO Airlines. Retrieved on 4 March 2010. ซึ่งมีฐานหลักในท่าอากาศยานนานาชาติดอนเมือง กรุงเทพมหานคร ถือครองและบริหารโดยโอเรียนท์ ไทย แอร์ไลน์ วัน-ทู-โกเลิกกิจการในเดือนกรกฎาคม พ.ศ. 2553 โดยเปลี่ยนชื่อเป็นโอเรียนท์ ไทย แอร์ไลน์ ในวันที่ 9 ตุลาคม พ.ศ. 2561 โอเรียนท์ ไทย แอร์ไลน์หยุดบริการทั้งหมด

 เส้นทางที่เคยทำการบิน 
 เชียงใหม่ - ท่าอากาศยานเชียงใหม่
เชียงราย - ท่าอากาศยานแม่ฟ้าหลวง เชียงราย
 ภูเก็ต - ท่าอากาศยานภูเก็ต
 สุราษฎร์ธานี - ท่าอากาศยานนานาชาติสุราษฎร์ธานี
 นครศรีธรรมราช - ท่าอากาศยานนครศรีธรรมราช
 ตรัง - ท่าอากาศยานตรัง
 ขอนแก่น - ท่าอากาศยานขอนแก่น
 กระบี่ - ท่าอากาศยานนานาชาติกระบี่
 อุบลราชธานี - ท่าอากาศยานนานาชาติอุบลราชธานี
 พิษณุโลก - ท่าอากาศยานพิษณุโลก
 นราธิวาส - ท่าอากาศยานนราธิวาส
 อุดรธานี - ท่าอากาศยานนานาชาติอุดรธานี
 หาดใหญ่ - ท่าอากาศยานนานาชาติหาดใหญ่

 ฝูงบิน 
thumb|โบอิง 757 ของวัน-ทู-โกในพื้นที่จัดเก็บที่ท่าอากาศยานวิกตอร์วิลล์ (รหัสลงทะเบียน: HS-BTA)
thumb|เอ็มดี-82 ของวัน-ทู-โก (รหัสลงทะเบียน: HS-OMC)

ฝูงบินวัน-ทู-โกมีอากาศยานดังนี้:

แมคดอนเนลล์ ดักลาส MD-82 5 ลำ (ดำเนินการโดยโอเรียนท์ ไทย แอร์ไลน์)

แมคดอนเนลล์ ดักลาส MD-83 1 ลำ

แมคดอนเนลล์ ดักลาส MD-87 2 ลำ

โบอิง 757 4 ลำ (ดำเนินการโดยโอเรียนท์ ไทย แอร์ไลน์)

โบอิง 747 4 ลำ (ดำเนินการโดยโอเรียนท์ ไทย แอร์ไลน์)

 อุบัติการณ์ 
 15 ธันวาคม 2550 – วัน-ทู-โก เที่ยวบินที่ 8104 เส้นทางดอนเมือง-เชียงใหม่ เครื่องบินแมคดอนเนลล์ ดักลาส เอ็มดี-82 ขณะบินผ่านอำเภอตาคลี จังหวัดนครสวรรค์ เกิดผิดพลาดในการกำหนดหรือควบคุมเพดานบิน ทำให้มาอยู่ในระดับเพดานบินเดียวกันกับเครื่องบินโบอิง 737-400 ของนกแอร์ที่บินสวนทางมา (เส้นทางเชียงราย-ดอนเมือง) ซึ่งอาจจะทำให้ชนกันกลางอากาศได้ เหตุการณ์นี้ฝ่ายนักบินนกแอร์ได้ขับหลบหลีกไปได้ โดยรีบลดระดับเพดานบินลงในทันทีที่ระบบในห้องนักบินแจ้งเตือนว่ามีเครื่องบินลำอื่นพุ่งตรงเข้ามา

 อุบัติเหตุ  

 เมื่อวันที่ 16 กันยายน พ.ศ. 2550 วัน-ทู-โก เที่ยวบินที่ 269 แมคดอนเนลล์ดักลาส MD-82 (HS-OMG) เกิดอุบัติเหตุไถลออกนอกรันเวย์ระหว่างทำการร่อนลง ที่ท่าอากาศยานนานาชาติภูเก็ต ทำให้มีผู้เสียชีวิต 89 ราย ในจำนวนนี้เป็นนักท่อองเที่ยว 45 ราย เจ้าหน้าที่การบินไทยอ้างว่าปัจจัยในอุบัติเหตุครั้งนี้อาจมาจากสภาพอากาศ
# ทิวเขาแดนลาว
ทิวเขาแดนลาว เป็นชื่อของทิวเขาที่อยู่ทางภาคเหนือของประเทศไทยและรัฐฉานของประเทศพม่า ซึ่งวางตัวตามแนวพรมแดนไทย-พม่า ทิวเขาแดนลาวนั้นไม่ได้วางตัวแนวตะวันออก-ตะวันตกอย่างที่เข้าใจ เพราะอันที่จริงแล้วทิวเขาแดนลาววางตัวในแนวเฉียงตะวันตกเฉียงใต้-ตะวันออกเฉียงเหนือ ลึกเข้าไปในเขตรัฐฉาน เป็นส่วนหนึ่งของเนินเขาฉาน เช่นเดียวกับทิวเขาอินทนนท์ และทิวเขาขุนตาน

 รูปภาพ
# ฟิสิกส์โอลิมปิกระหว่างประเทศ
การแข่งขันฟิสิกส์โอลิมปิกระหว่างประเทศ  เป็นการแข่งขันเกี่ยวกับวิชาฟิสิกส์ประจำปี เป็นหนึ่งในการแข่งขันโอลิมปิกวิชาการสำหรับนักเรียนมัธยมศึกษา

ผู้เข้าแข่งขันแบ่งเป็นทีมตามประเทศ ประเทศละไม่เกิน 5 คน การแข่งขันจะเป็นการแข่งขันประเภทบุคคล ประกอบด้วยภาคทฤษฎีและภาคปฏิบัติ โดยภาคทฤษฏีจะมีเวลาให้ 5 ชั่วโมงในการทำข้อสอบ 3 ข้อใหญ่ โดยอาจแบ่งเป็นข้อย่อยๆ อีกได้ ส่วนภาคปฏิบัตินั้นผู้แข่งขันจะต้องออกแบบการทดลอง ทำการทดลองด้วยอุปกรณ์ที่กำหนดให้มา บันทึกผลการทดลอง และวิเคราะห์ผลการทดลองเพื่อตอบคำถามในข้อสอบภายในเวลาห้าชั่วโมงเช่นเดียวกัน สัดส่วนคะแนนระหว่างภาคทฤษฎีและปฏิบัติคือ 30:20
# สัมผัสที่หก
สัมผัสที่หก  เป็นความสามารถพิเศษเฉพาะบุคคลที่ยังไม่มีข้อพิสูจน์แน่ชัด แต่จะหมายถึง บุคคลที่สามารถรับรู้ข้อมูลเหนือจากสัมผัสปกติทั้งห้า คือ การมองเห็น การได้ยิน การได้กลิ่น การรับรส และการสัมผัส ส่วนใหญ่ จะหมายถึงการ ติดต่อกับวิญญาณของคนตาย หรือ การรับรู้ข้อมูลอนาคต
# ปลาเสือตอลายใหญ่
ปลาเสือตอลายใหญ่  เป็นปลาน้ำจืดชนิดหนึ่ง มีชื่อวิทยาศาสตร์ว่า Datnioides pulcher เป็นปลาที่อยู่ในวงศ์ปลาเสือตอ (Datnioididae) 

ลักษณะ
มีรูปร่างแบนข้าง ปากยาวสามารถยืดได้ ครีบก้นเล็กมีก้านครีบแข็ง 3 ชิ้น ครีบหลังแบ่งเป็น 2 ตอน ตอนแรกเป็นก้านครีบแข็งมีเงี่ยง 13 ชิ้น ตอนหลังเป็นครีบอ่อน  พื้นลำตัวสีเหลืองน้ำตาลจนถึงสีส้มอมดำ มีแถบสีดำคาดขวางลำตัวในแนวเฉียงรวมทั้งสิ้นประมาณ 5–6 แถบ หรือ 7 แถบ โดยมีแถบเส้นที่ 3 เริ่มต้นที่ระหว่างก้านครีบแข็งของครีบหลังอันที่ 1 และ 2 (ซึ่งต่างจากปลาเสือตออินโดนีเซีย (D. microlepis) ซึ่งเคยรวมเป็นชนิดเดียวกัน ที่มีจุดเริ่มต้นของแถบเส้นที่ 3 ที่จุดเริ่มต้นของก้านครีบแข็งที่หลังอันที่ 1 พอดี) ส่วนหัวมีลักษณะลาดเอียงมาก  เกล็ดเป็นแบบสาก มีลักษณะนิสัยอยู่เป็นฝูงเล็ก ๆ ใต้น้ำ โดยมักจะอาศัยบริเวณใกล้ตอไม้หรือโพรงหินด้วยการอยู่ลอยตัวอยู่นิ่ง ๆ หัวทิ่มลงเล็กน้อย  หากินในเวลากลางคืน โดยกินอาหารแบบฉกงับ  อาหารได้แก่ สัตว์น้ำขนาดเล็กและแมลงต่าง ๆ  มีขนาดลำตัวโตสุดประมาณ 40 เซนติเมตร น้ำหนักหนักได้ถึง 7 กิโลกรัม

 พฤติกรรม 
ปลาเสือตอลายใหญ่ พฤติกรรมในการกินอาหาร คือ มักจะกินเฉพาะอาหารที่มีชีวิตหรือเคลื่อนไหวได้เท่านั้น หากจะให้กินอาหารที่ตายต้องใช้ระยะเวลาในการฝึก น้อยรายมากที่จะฝึกให้กินอาหารเม็ดได้

การกระจายพันธุ์
อาศัยอยู่ตามแม่น้ำสายใหญ่ในภาคกลางของประเทศไทย เช่น แม่น้ำเจ้าพระยา, แม่น้ำแม่กลอง, แม่น้ำท่าจีน ในภาคอีสานเช่น แม่น้ำโขงและสาขา  ในต่างประเทศพบที่กัมพูชาและเวียดนาม

โดยเฉพาะที่ บึงบอระเพ็ด จังหวัดนครสวรรค์ ซึ่งพบได้มากที่สุด และเป็นที่ขึ้นชื่อมากเพราะมีรสชาติอร่อย กล่าวกันว่า ใครไปถึงบึงบอระเพ็ดแล้ว ไม่ได้กินปลาเสือตอ ถือว่าไปไม่ถึง   แต่ปัจจุบัน ไม่มีรายงานการพบมานานแล้ว จนเชื่อว่าใกล้สูญพันธุ์จากธรรมชาติแล้วในประเทศไทย

 การอนุรักษ์ 
ปลาเสือตอลายใหญ่เป็นปลาที่ได้รับการคุ้มครองจากกฎหมายในประเทศไทย เป็นสัตว์น้ำจืดคุ้มครองของกรมประมงร่วมกับปลาชนิดอื่น อีก 3 ชนิด (ปลาตะพัด (Scleropages formosus), ปลาหมูอารีย์ (Ambastaia sidthimunki) และ ปลาค้างคาวดอยอินทนนท์ (Oreoglanis siamensis)) ซึ่งหากใครจะค้าขายหรือเพาะเลี้ยงต้องได้รับการอนุญาตก่อน

เป็นปลาที่ได้รับความนิยมมากจากนักเลี้ยงปลาสวยงาม เพราะมีสีสันและลวดลายที่สวยงาม เมื่อเวลาล่าเหยื่อจะกางครีบทุกครีบ ก่อนจะฉก แม้จะมีราคาที่แพง เพราะหายาก ปลาที่มีขายในตลาดปลาสวยงามทุกวันนี้ นำเข้าจากประเทศกัมพูชาและเวียดนาม  แม้ปัจจุบัน มีผู้เพาะพันธุ์ได้แล้วจากการผสมเทียม แต่ยังได้ผลไม่แน่นอนและไม่คุ้มค่ากับการลงทุน แต่ก็ยังมีความพยายามอยู่จากทั้งภาครัฐเพาะ'ปลาเสือตอ' คืนสู่ธรรมชาติ จากข่าวสดและเอกชน

หลวงมัศยจิตรการและ ศ.โชติ สุวัตถิ ได้กล่าวถึงปลาเสือตอลายใหญ่ไว้ในปี พ.ศ. 2503 ว่า

ชื่อเรียกอื่น
มีชื่อเรียกในภาษาอีสานว่า "ปลาลาด"
# เบิร์กลีย์โอเพนอินฟราสตรักเชอร์ฟอร์เน็ตเวิร์กคอมพิวติง
เบิร์กลีย์โอเพนอินฟราสตรักเชอร์ฟอร์เน็ตเวิร์กคอมพิวติง (หรือ BOINC) เป็นซอฟต์แวร์โครงสร้างพื้นฐานสำหรับการสร้างโครงการ Distributed Computing สำหรับงานวิจัยที่ต้องใช้การประมวลผลข้อมูลจำนวนมาก แต่แทนที่ผู้วิจัยจะต้องลงทุนซื้อเครื่องซูเปอร์คอมพิวเตอร์ ก็หันมาใช้ระบบ Grid Computing บนอินเทอร์เน็ต และอาศัยการคำนวณโดยเครื่องคอมพิวเตอร์ของผู้ใช้อาสาสมัครตามบ้านแทน

BOINC พัฒนาขึ้นโดยทีมงานจาก มหาวิทยาลัยแคลิฟอร์เนีย เบิร์กลีย์ นำโดย ดร. เดวิด แอนเดอร์สัน ผู้อำนวยการโครงการ และผู้พัฒนา SETI@home เมื่อ พ.ศ. 2542 โดยปรับปรุงความสามารถให้เป็นระบบที่เปิดกว้างขึ้น สามารถประยุกต์ไปใช้งานกับโครงการอื่นได้ นอกเหนือจากโครงการ เซติ

BOINC ได้รับการบันทึกว่า สามารถประมวลผลได้ 615 TeraFLOPS ด้วยจำนวนผู้ใช้ ประมาณ 4.75 แสนเครื่อง (9 ก.ย. 49) http://www.boincstats.com/stats/project_graph.php?pr=bohttp://www.boincstats.com/stats/project_graph.php?pr=bo&view=hosts เปรียบเทียบกับ Blue Gene ซูเปอร์คอมพิวเตอร์ที่เร็วที่สุดในโลกของ ไอบีเอ็ม สามารถคำนวณได้ 280 TFLOPS

 BOINC Account Manager 
BOINC Account Manager (BAM) เป็นเว็บไซต์ที่ช่วยการจัดการ สำหรับผู้ใช้ที่มีเครื่องคอมพิวเตอร์จำนวนมาก หรือเข้าร่วมโครงการหลายโครงการ รวมทั้งมีระบบ SMS เข้าโทรศัพท์มือถือแจ้งสถิติและสถานะการทำงานของคอมพิวเตอร์แต่ละเครื่อง และเหมาะสำหรับผู้ใช้ที่ไม่ชำนาญ

account manager ที่ปัจจุบันให้บริการอยู่ คือ
 http://bam.boincstats.com 
 http://gridrepublic.org